মেহেরপুর, ১১ এপ্রিল ২০১৬ (বাংলা-নিউজ টুয়েন্টিফোর ডটকম): বিএনপির জাতীয় কমিটির নির্বাহী সদস্য ও মেহেরপুর-১ আসনের সাবেক সংসদ সদস্য মাসুদ অরুণকে গ্রেফতার করেছে মেহেরপুর সদর থানা পুলিশ। নাশকতার মামলায় আদালতের গ্রেফতারি পরোয়ানা থাকায় তাকে গ্রেফতার করা হয়েছে বলে জানিয়েছেন মেহেরপুর সদর থানার ভারপ্রাপ্ত কর্মকর্তা (ওসি) ইকবাল বাহার। সোমবার ভোরে মেহেরপুর সদর থানার ভারপ্রাপ্ত কর্মকর্তা (ওসি) ইকবাল বাহার চৌধুরীর নেতৃত্বে পুলিশের একটি দল মেহেরপুর শহরের কাসারীপাড়া এলাকার তার বাড়িতে অভিযান চালিয়ে গ্রেফতার করে।